<classify> Awali, Taifa Stars ilikuwa ipitie Muscat nchini Oman kucheza mchezo wa kirafiki na timu ya taifa ya nchi hiyo, lakini kutokana na Shirikisho la Soka la Oman kushindwa kukidhi mahitaji ya kanuni za FIFA za uandaaji wa mechi ya kimataifa za kirafiki, sasa mchezo huo hautakuwepo tena.Msemaji wa Shirikisho la Soka Tanzania TFF, Baraka Kizuguto alisema, Stars inatarajiwa kuondoka Jumapili usiku na Shirika la Ndege la Uturuki Turkish Airlines na kuwasili Istambul Jumatatu saa 5:00 asubuhi.Baada ya kuwasili timu hiyo itakwenda Kocael katika hoteli ya Green Park Kartepe, ambako itapiga kambi ya wiki moja kwa ajili ya kusaka makali ya kuifunga Nigeria, Super Eagles. Stars inajiandaa kufufua fainali za Kombe la Mataifa ya Afrika zitakazofanyika Gabon 2017 ikiwa katika Kundi G pamoja na Nigeria, Misri na Chad.Wachezaji wa Azam FC na Yanga ambao Jumamosi wanacheza mchezo wa Ngao ya Jamii, wataungana na wenzao waliopo Stars tayari kwa safari hiyo.Aidha, taarifa hiyo ya TFF imesema kuwa mwamuzi wa kati Martin Saanya ndiye atakayechezesha mchezo wa Ngao ya Jamii kesho Jumamosi, badala ya mwamuzi Israle Nkongo aliyekuwa amepangwa awali.Nkongo anasumbuliwa na matatizo ya misuli ya paja, ambayo yatampelekea kukaa nje ya uwanja kwa siku 10, hali iliyoifanya TFF kumbadilisha mwamuzi huyo kuelekea kwenye mchezo huo wa kesho.  <topic>: michezo 